ดิฉันเป็นคนที่มีตกขาวเยอะ แต่ว่าลักษณะปกติ ไม่มีสี ไม่มีอาการคัน เพิ่งตรวจ pap smear และ biopsy เมื่อเดือนที่แล้ว ไม่พบความผิดปกติแต่อย่างใด แต่ดิฉันพบว่าอวัยวะเพศมีกลิ่นง่ายมาก บางครั้งเพิ่งอาบน้ำ ทำความสะอาดเสร็จหมาดๆ ลองเอาเครื่องเป่าผมเป่าดูก็ได้กลิ่นทันที ไม่ทราบว่ามีวิธีกำจัดกลิ่นอย่างไรบ้างคะ
สวัสดีค่ะ ในกรณีนี้ได้ตรวจภายในร่วมกับตรวจคัดกรองมะเร็งปากมดลูกแล้วไม่พบความผิดปกติ แต่ยังมีกลิ่นไม่พึงประสงค์ อาจลองปฏิบัติตามคำแนะนำวิธีดูแลจุดซ่อนเร้นต่อไปนี้ค่ะ ไม่สวนล้างช่องคลอด ขณะทำความสะอาดควรเช็ดจากด้านหน้าไปด้านหลังเพื่อลดการติดเชื้อในระบบทางเดินปัสสาวะ เปลี่ยนแผ่นอนามัยเสมอขณะมีประจำเดือน เลือกชั้นในที่ทำจากผ้าที่ระบายอากาศได้ดี ซักทำความสะอาดด้วยผงซักฟอกอ่อนและแยกซักจากผ้าชนิดอื่น ๆ รับประทานอาหารที่มีประโยชน์ ดื่มน้ำสะอาดปริมาณเพียงพอ คุมน้ำหนักเพื่อลดความอับชื้นจากไขมันส่วนเกิน และมีเพศสัมพันธ์อย่างปลอดภัยค่ะ